Joost: 'Ek is by die huis en dit gaan goed' | Maroela Media
Van der Westhuizen het Woensdagaand op Twitter gesê: "Hi everyone. I am at home doing well. Please ignore all broadcast messages. Have a good evening."
Facebook-, BBM- en WhatsApp-boodskappe het gisteraand die ronde begin doen dat Van der Westhuizen op sy sterfbed lê en is daar 'n beroep gedoen op mense om vir hom te bid. Die boodskappe het begin nadat Van der Westhuizen in 'n onderhoud met BBC gesê het: "Ek besef dat elke dag my laaste dag kan wees. Dit was soos 'n rit op 'n tuimeltrein van die eerste dag af en nou weet ek dat ek op my sterfbed lê."
Van der Westhuizen is twee jaar gelede met motorneuronsiekte gediagnoseer. Dokters het aan die voormalige skrumskakel gesê hy het tussen twee en vyf jaar om te leef toe hy in 2011 gediagnoseer is. Van der Westhuizen (42) sukkel om te praat, is in 'n rolstoel en is tans só swak dat hy selfs sukkel om homself te voer. "Ek het my hoogte- en my laagtepunte gehad, maar nou is ek klaar. Ek glo dat daar 'n groter doel met my lewe is en ek is baie positief, baie gelukkig," het hy gesê.
Hy spandeer tans die meeste van sy tyd saam met sy twee kinders, Jordan (7) en Kylie (5). Hy het ook die J9-stigting op die been gebring om bewusmaking oor die siekte te skep.
Die foto wat saam met die Facebook-, BBM-, WhatsApp-boodskappe die ronde gedoen het
" Ek het teen 100 myl per uur geleef……" Ek beny jou!! Mag elkeen van ons wat dit lees besef dit lewe is hopeloos te kort om te mors op kwaad wees, skinder en ander nuttelose aktiwiteite.
Sterkte en seën, mag die Vrede wat alle verstand te bowe gaan, jou elke dag omvou en dra.
Jy nog altyd my held! Dankie dat ek so bja kon leer uit jou! En ek weet God het elkeen met a doel geskape, sterkte n bid vi jo
Gelukkig weet jy jou lewe met God is reg
Joost jy is in my gebede en ons Vader is met jou.. Altyd!!!
Ai Joost, my hart het amper gaan staan toe ek gister die broadcast kry, 'n mens is bewus van jou siekte, maar 'n mens is nooit voorbereid vir die ergste nie. Ons God is Groot, ek wou dit net nie glo nie en Hy het my rustigheid gegee, toe weet ek jy is okay. Jy is 'n wonderlike pa vir jou twee kinders, en ek glo ons Hemelse Vader sal jou al die tyd gun wat nodig is, Hy ken jou hart. Wees sterk, almal dink aan jou.